CELEX: C2007/199/83
Language: sk
Date: 2007-08-25 00:00:00
Title: Vec T-231/07: Žaloba podaná 29. júna 2007 – ITT Manufacturing Enterprises/ÚHVT – ITT Trademark & Trade (I.T.T.)

25.8.2007   
            
            
               SK
            
            
               Úradný vestník Európskej únie
            
            
               C 199/44
            
         Žaloba podaná 29. júna 2007 – ITT Manufacturing Enterprises/ÚHVT – ITT Trademark & Trade (I.T.T.)
   (Vec T-231/07)
   (2007/C 199/83)
   Jazyk žaloby: angličtina
   Účastníci konania
   
      Žalobca: ITT Manufacturing Enterprises Inc. (Wilmington, Spojené štáty) (v zastúpení: F. Delord, Solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: ITT Trademark & Trade GmbH (Mníchov, Nemecko)
   Návrhy žalobcu
   
               —
            
            
               zrušiť napadnuté rozhodnutie, potvrdiť rozhodnutie č. 565/2005 a zaviazať žalovaného na náhradu trov tohto konania, subsidiárne
            
         
               —
            
            
               zmeniť napadnuté rozhodnutie, potvrdiť rozhodnutie č. 565/2005 a zaviazať žalovaného na náhradu trov tohto konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: ITT Trademark & Trade GmbH.
   
      Prihlasovaná ochranná známka: slovná ochranná známka Spoločenstva „ITT“ pre tovary a služby v triede 7, 9 a 11 – prihláška č. 1 152 339.
   
      Majiteľ ochrannej známky alebo označenia, ktoré je základom námietky: ITT Manufacturing Enterprises Inc.
   
      Ochranná známka alebo označenie, ktoré je základom námietky: národné obrazové ochranné známky, ako aj nezapísané všeobecne známe ochranné známky používané v rámci obchodu v Spoločenstve obsahujúce alebo spočívajúce v slovnom prvku „ITT“ pre tovary a služby v mnohých triedach.
   
      Rozhodnutie námietkového oddelenia: vyhovenie námietke v celom rozsahu.
   
      Rozhodnutie odvolacieho senátu: zamietnutie námietky.
   
      Dôvody žaloby: žalobca popiera závery odvolacieho senátu, podľa ktorých námietkové oddelenie založilo svoje rozhodnutie na nesprávnej ochrannej známke.